Diari Oficial de la Generalitat Valenciana


Sumari del DOGV 7127, del 08-10-2013 (2013/9629)

RESOLUCIÓ de 3 d'octubre de 2013, de la Direcció General de Centres i Personal Docent, per la qual es resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances musicals elementals o professionals de música durant l'exercici 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9629


Data del document
:   03-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 d'octubre de 2013, de la Direcció General de Centres i Personal Docent, per la qual es resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances musicals elementals o professionals de música durant l'exercici 2013. [2013/9629]  
Per Orde 47/2013, de 23 de maig, de la Conselleria d'Educació, Cultura i Esport, se convoquen ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2013 (DOCV 7034 de 29 de maig).   
  
Així mateix, es publica posteriorment, una correcció d'errades de la dita orde (DOCV 7052, de 24 de juny).  
Examinades les sol·licituds d'ajudes presentades per les corporacions locals i entitats sense ànim de lucre i la documentació que s'indica com preceptiva en la base quarta de l'annex I de l'esmentada orde, després que les direccions territorials d'Educació han tramitat els expedients i que la Inspecció Educativa ha emés els informes corresponents.  
  
Vist l'informe de conformitat del Servici de títols, Beques i Ajudes a l'Estudi, com a òrgan instructor del procediment, a la proposta de concessió de les ajudes formulada per la comissió avaluadora creada a este efecte en la base sexta de l'Orde 9/2012, de 5 de març, de la Conselleria d'Educació, Formació i Ocupació.  
De conformitat amb la disposició final primera i la base octava de l'esmentada Orde 47/2013, de 23 de maig, per delegació de la consellera d'Educació, Cultura i Esport, resolc:  
  
Primer  
Aprovar la concessió de subvencions als conservatoris i centres privats autoritzats d'ensenyances elementals de música, dependents, respectivament, de corporacions locals i d'entitats sense ànim de lucre, amb els imports indicats en l'annex I.  
  
Segon  
Aprovar la concessió de subvencions als conservatoris i centres privats autoritzats d'ensenyances professionals de música, dependents, respectivament, de corporacions locals i d'entitats sense ànim de lucre, amb els imports indicats en l'annex II.  
  
Tercer  
Denegar les sol·licituds de subvenció de les corporacions locals i entitats sense ànim de lucre assenyalades en l'annex III, pels motius que s'indiquen.  
  
Quart  
El pagament de les ajudes quedarà condicionat al compliment de les obligacions i a la justificació, per part dels beneficiaris, del que preveuen les bases novena i onze de l'Orde 47/2013, de 23 de maig, de la Conselleria d'Educació, Cultura i Esport.  
Els beneficiaris podran presentar la justificació de la subvenció fins al 18 d'octubre de 2013.   
Per a la preparació de la documentació s'utilitzaran com a models normalitzats els que s'acompanyen a les instruccions que es troben a disposició dels beneficiaris en la següent adreça d'internet .  
En el cas que no es presente la justificació en el termini indicat, el beneficiari perdrà el dret a la subvenció en compliment del que disposa l'apartat 4 de la base onze de l'Orde 47/2013, de 23 de maig, de la Conselleria d'Educació, Cultura i Esport.  
  
Quint  
El pagament de les subvencions als conservatoris i centres privats autoritzats d'ensenyances elementals o professionals de música, es realitzarà a càrrec de la dotació pressupostària de la línia de subvenció T2463000 en el capítol IV de la secció, servici, centre gestor i programa 67.59.10.910.30 d'Ensenyança Secundària i de Règim Especial del Pressupost de la Generalitat per a l'exercici 2013, d'acord amb el que preveu l'ordene segon de l'orde de convocatòria esmentada anteriorment. L'import global màxim destinat a esta finalitat és d'1.400.000 euros.  
Contra esta resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb què establixen els articles 10, 14, i 46 de la Llei reguladora de la jurisdicció contenciosa administrativa.  
Així mateix, podran interposar un recurs potestatiu de reposició davant de la consellera d'Educació, Cultura i Esport en el termini d'un mes des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 3 d'octubre de 2013.- El director general de Centres i Personal Docent: Santiago Martí Alepuz.